stanford-oval/wikipedia huggingface dataset:
מרדה

| --- | --- |
 טריטוריה:  הרשות הפלסטינית הרשות הפלסטינית
 נפה:  סלפית
 אוכלוסייה:  ‏
  ‑ בכפר:  1,992 (2007)
 קואורדינטות:  32°06′47″N 35°11′44″E﻿ / ﻿32.113030555556°N 35.195686111111°E﻿ / 32.113030555556; 35.195686111111 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) מרדה(למפת צפון השומרון רגילה) מרדה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרדה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרדה  he tabBackground:;tabBorder:#aaa;defaultTab:0;
 
מרדה (בערבית: مردة) הוא כפר פלסטיני, הממוקם במחוז סלפית, שבמרכז השומרון, כ-400 מטרים מצפון לאריאל וכ-18 ק"מ מדרום-מערב לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 1,992 תושבים ב-2007.
היסטוריה > ימי הביניים

הכפר מרדה נזכר בכתביו של ההיסטוריון השומרוני בן המאה ה-14 אבו אל-פתח. על פי ההיסטוריון רוני אלנבלום, לא התגלו בכפר שרידים מהתקופה הביזנטית.
על פי יצחק בן-צבי, התקיים במקום ישוב שומרוני בימי השלטון הפאטמי. בכתבים שומרונים מוזכר אדם בשם יצחק בן אברהם בן יהושע שגר במקום, וכן כהן בשם מתנה, מבניו של בלע בן בנימים, שהתחתן בעזה והעתיק משכנו לשם.
המלומד האסלאמי החנבלי בן התקופה הצלבנית דיאא א-דין מציין כי במקום אוכלוסייה מוסלמית, וכן כי בכפר התגוררו חסידים של התאולוג והסגפן האסלאמי אבן קדאמה. סבתו מצד אימו הגיעה ממרדה.
הגאוגרף המוסלמי יאקות אל-חמאווי (1179–1229) ציין כי זהו "כפר ליד שכם". על פי יצחק בן-צבי, כהן בשם יצחק בן אברהם שגר במקום עבר לעזה, ככל הנראה בימי צלאח א-דין. הוא משער כי היישוב השומרוני במקום התקיים עד אותה התקופה.
חרסים מהתקופה הצלבנית/האיובית ומהתקופה הממלוכית נתגלו בכפר. שופט חנבלי חשוב, אמין א-דין עבד א-רחמן, נולד בכפר בראשית המאה ה-15.
היסטוריה > התקופה העות'מאנית

תחת האימפריה העות'מאנית, נכלל מרדה בחבל הארץ שנקרא "ג'וֹרַת עַמְרַא" או "בילאד ג'מאעין," אזור החופף במידה ניכרת את נחלת שבט אפרים המקראית. אזור זה היה על התפר שבין הרי יהודה והרי השומרון, והוא סבל מחוסר יציבות פוליטית עקב הגירת שבטים מעבר הירדן ותחרות מתמדת בין משפחות תקיפות על גביית מיסים בשם השלטונות העות'מאניים.
היסטוריה > המנדט הבריטי

בשנת 1945 האוכלוסייה בכפר הייתה 470 מוסלמים, ושטח הקרקע הכולל היה 9,021 דונם, אשר מתוכם הוקצו 1,796 דונמים למטעים ואדמות השקיה, 3,176 לגידולי דגנים, ואילו 72 דונם סווגו כשטח בנוי.
היסטוריה > שלטון ירדני

בעקבות מלחמת השחרור, ולאחר הסכמי שביתת-הנשק של 1949, עברה מרדה משליטה בריטית לירדנית.
בשנת 1961 מנתה האוכלוסייה של מרדה 852 נפשות.
היסטוריה > מ-1967 אילך

הכפר נכבש על ידי צה"ל במלחמת ששת הימים (1967) ומאז הסכמי אוסלו הוא נמצא תחת אחריות הרשות הפלסטינית. 15.8% מאדמות הכפר מוגדרות כשטח B, ואילו 84.2% הנותרים מוגדרים כשטח C. כ-29% מקרקעות הכפר הופקעו לטובת הקמת ההתנחלות אריאל. פעולה זו צמצמה במידה ניכרת את שטח המרעה של חקלאי הכפר.
ב-14 במאי 2021 נערכו הפגנות בכפר. כוחות צה"ל ירו לעבר המפגינים ומהירי מת תושב הכפר, בן 38.
בליל ה-19 בדצמבר 2024 נכנסו לכפר מתנחלים, שרפו מסגד וריססו בו כתובות נאצה וסמלי מגן דוד.
הערות שוליים

↑  Conder, 1876,  p. 196
↑  Conder and Kitchener, 1882, SWP II,  p. 286
↑  Ellenblum, 2003, p.  263
1 2  יצחק בן-צבי, שמריהו טלמון, ישעיהו גפני (ע), ספר השומרונים, ירושלים: יד יצחק בן-צבי, 1976, עמ' 69
↑  Ellenblum, 2003, p. 244
↑  Talmon-Heller, 1994, pp. 110-111
↑  Talmon-Heller, 2002, pp. 131, 141
↑  Drory, 1988, p. 97
↑  Drory, 1988, p. 108
↑  Le Strange, 1890, p. 503
↑  Finkelsten, 1997, pp. 481-2
↑  Moudjir ed-dyn, 1876, p. 281; cited in Finkelstein, 1997, p. 482
↑  Roy Marom, Jindās at Lydda’s Entrance: A Cornerstone of the Study of the City’s Rural Hinterland (1459 – 1948) גִ'נְדַאס בשערה של לוד: אבן פינה לחקר העורף הכפרי של העיר 1459–1948, לוד-דיוספוליס
↑  Palestinians killed in West Bank as Israeli crackdown intensifies, Middle East Eye, ‏14 במאי 2021 (באנגלית)
↑  עינב חלבי, הפלסטינים: מתנחלים שרפו מסגד בכפר סמוך לאריאל, באתר ynet, 20 בדצמבר 2024
↑   ג'קי חורי, היום ה-441 למלחמה - כל העדכונים, באתר הארץ, 20 בדצמבר 2024
| Flag of Senegalיישובי נפת סלפית |
| --- | --- | --- |
| ערים | סלפית |  |
| מועצות מקומיות | בידיה • בורוקין • דיר איסתיא |  |
| כפרים | דיר בלוט • פרח'ה • איסכאכא • כפר א-דיכ • חארס • ח'ירבת קיס • כיפל חארת' • מרדה • מסחה • קראוות בני חסאן • קירה • ראפאת • סרטא • יאסוף • זאוויה |  |
נפות הרשות הפלסטינית
| --- | --- |
בקרת זהויות :  NLI: 987007584239905171
ניתאי הרשקוביץ

| --- | --- |

 לידה:  21 בפברואר 1988 (בן 36) ישראל 
 מוקד פעילות:  ישראל 
 סוגה:  ג'אז
 כלי נגינה:  פסנתר
 חברת תקליטים:  אנג'ה רקורדס, ECM 
 שיתופי פעולה בולטים:  אבישי כהן, דניאל זמיר, תזמורת הג'אז הישראלית
 www.nitaihmusic.com
 
ניתאי הרשקוביץ (נולד ב-21 בפברואר 1988) הוא פסנתרן ג'אז ישראלי.
ביוגרפיה

הרשקוביץ נולד בישראל לאווה ואילן הרשקוביץ. החל לנגן קלרינט בגיל 12 ובפסנתר בגיל 15. בגיל 17 עבר להתגורר בתל אביב ושילב לימודי תיכון עם שיעורי פסנתר בהנחיית המוזיקאים ומורי הג'אז עמית גולן ויובל כהן. הרשקוביץ אף למד במשך שנתיים מוזיקה קלאסית ותאוריה אצל המלחין הישראלי מנחם ויזנברג, וכן עם הפסנתרנים שושנה כהן ועמיר פדרוביץ.
במהלך עבודתו הרשקוביץ שיתף פעולה עם מספר רב של אמנים ג'אז, בהם: המתופף חורחה רוסי, הגיטריסט קורט רוזנווינקל, הסקספוניסט גרגורי טרדי, המתופף ארי הוניג, הסקספוניסט צ'ארלס דייוויס, נגן כלי הקשה זוהר פרסקו ועוד. הוא ניגן בהקלטות של דניאל זמיר ואחרים. במשך ארבע שנים זכה במלגות קרן התרבות אמריקה-ישראל. בשנת 2009 זכה במלגת צ'ייס למימון לימודיו באקדמיה למוסיקה ולמחול בירושלים.
הרשקוביץ הופיע במופעים רבים ברחבי העולם, ומשנת 2011, למשך כחמש שנים, החל שיתוף הפעולה הבולט שלו עם הבסיסט אבישי כהן, איתו גם הקליט שלושה אלבומים (כולל אלבום דואט, בס-פסנתר, בשם "Duende").
בפברואר 2016 הוציא הרשקוביץ את אלבום הבכורה שלו, "I Asked You A Question". אלבום הבכורה של הרשקוביץ יצא בלייבל הישראלי, "Raw Tapes", וסימן למעשה את התחלת שיתוף הפעולה של הרשקוביץ עם המפיק והקלידן "ריג'ויסר".
אלבום הסולו השני של הרשקוביץ, "New Place Always", נכתב בעיקר לפסנתר סולו ויצא בשנת 2018. באלבום זה הוא המשיך בשיתוף פעולה עם "ריג'ויסר" וביחד הם כתבו באולפן שמונה מהלחנים. בנוסף, יש באלבום גם עיבוד אינסטרומנטלי לשירו של פול מקרטני, "Jenny Wren" (מתוך אלבומו, "Chaos and Creation in the Backyard", שיצא בשנת 2005).
בשנת 2020 חבר הרשקוביץ לשלושה מוזיקאים נוספים: יובל חבקין, "ריג'ויסר" (קלידים), אמיר ברסלר (תופים) ויונתן אלבלק (בס), ויחד הקימו הארבעה הרכב בשם Apifera (אפיפרה).
הרביעייה, שמנגנת מוזיקה אקספרימנטלית, ברובה אינסטרומנטלית, המושפעת משלל סגנונות מוזיקליים: פיוז'ן, ג'אז, מוזיקה אלקטרונית, רוק מתקדם ומוזיקה קלאסית, הוחתמה באותה שנה בלייבל המוזיקה מלוס אנג'לס, "Stones Throw", ובו היא מוציאה את אלבומיה.
בנובמבר 2023 הוציא הרשקוביץ את אלבום סולו הראשון שלו בחברת התקליטים ECM‏, "Call on the Old Wise". האלבום,  שהוקלט בשנת 2022 בלוגאנו שבשווייץ, בהפקת מאנפרד אייכר(אנ'), כולל מלבד יצירות מקוריות שלו גם עיבודים לסטנדרט "Single Petal Of A Rose" של דיוק אלינגטון ולשיר "Dream Your Dreams" של מולי דרייק (אמו של ניק דרייק). בשנת 2024, זכה האלבום בפרס "אלבום השנה בג'אז", על ידי תא המבקרים בגרמניה. ובנוסף, הוצג האלבום על ידי חברת ECM למועמדות בפרס הגראמי היוקרתי בקטגוריית "אלבום הג'אז של השנה".
דיסקוגרפיה > אלבומי אולפן

I Asked You a Question‏ (Raw Tapes, 2016)
New Place Always‏ (Enja, 2018)
Lemon the Moon‏ (Enja, 2019)
Imajin‏ (Raw Tapes, 2022)
Call on the Old Wise‏ (ECM Records, 2023)
דיסקוגרפיה > עם Apifera

Overstand‏ (Stones Throw Records, 2021)
6 Visits‏ (Stones Throw Records, 2021)
Keep The Outside Open‏ (Stones Throw Records, 2024)
דיסקוגרפיה > עם אבישי כהן

Duende‏ (EMI/Blue Note Records, 2012)
Almah‏ (Parlophone/Razdaz, 2013)
From Darkness‏ (Razdaz, 2015)
דיסקוגרפיה > שיתופי פעולה נוספים

Time Grove Ensemble, Nitai Hershkovits and Rejoicer‏ (Raw Tapes, 2021)
Let The Mountain In, Nitai Hershkovits and KerenDun ‏ (Raw Tapes, 2021)
The Garden Suite, Nitai Hershkovits and Daniel Dor ‏ (Raw Tapes, 2024)
הערות שוליים

↑  ביקורת על האלבום של אבישי כהן עם ניתאי הרשקוביץ, באתר יוסמיוזיק, 5 ביוני 2012
↑  עומר אסייס, גשר חדש: עומר אסייס על אלבום הבכורה של ניתאי הרשקוביץ, באתר מגזין המוזיקה קולומבוס
נועה ארגוב, ‏המוזיקה האלטרנטיבית הטובה של השנה, סקירת אלבומי אינדי משנת 2016, כולל אלבומו הראשון של ניתאי הרשקוביץ, באתר ‏מאקו‏, 30 בספטמבר 2016
↑  יותם זיו, בשירות המוזיקה, יותם זיו בשיחה עם ניתאי הרשקוביץ לרגל צאת אלבומו החדש, באתר מגזין המוזיקה קולומבוס
↑  Introducing: Apifera, באתר של הלייבל "Stones Throw",‏ 26 באוגוסט 2020
↑  דף האלבום Call on the Old Wise, באתר חברת ECM
↑  הידיעה על הזכייה בפרס אלבום השנה בג'אז, באתר חברת ECM
↑  באסיסט
| --- | --- |
בקרת זהויות :  NLI: 987007397318705171  GND: 1023967855  ISNI: 0000 0003 8268 9480  LCCN: no2015099613  MusicBrainz: 5f9bac39-de3f-4d35-bbc9-0c43cb6bd47e  SUDOC: 234349301  VIAF: 257376842   WorldCat (עם VIAF): 257376842 
ניתאי הרשקוביץ, 2024
בלט בז'אר

| --- | --- |
 תאריך הקמה:  1987 
 www.bejart.ch
 
בלט בז'אר לוזאן היא להקת בלט שווייצרית השוכנת בעיר לוזאן ומופיעה ברחבי העולם.
בלט בז'אר נוסד בשנת 1987 בידי מוריס בז'אר, כוריאוגרף ידוע-שם, שקודם לכן ייסד וניהל את בלט המאה ה-20 בבריסל, בלגיה. מאז מותו של מייסד הלהקה בשנת 2007, שימש ג'יל רומן, רקדן וכוריאוגרף, כמנהלה האמנותי עד נובמבר 2021.
מוריס בז'אר השתוקק תמיד לפתוח את עולם הבלט לקהל רחב יותר. מונעים בכוח אותה רוח, מבצעים ג'יל רומן ורקדניו בכל רחבי העולם. להקת בלט בז'אר של לוזאן היא אחת הלהקות הספורות שבכוחן למלא אולמות רחבי-ידיים כמו NHK בטוקיו, ארמון הקרמלין הממלכתי במוסקבה, אודיאון הרודס אטיקוס באתונה, פאלה דה קונגרס בפריז, פורסט נסיונל בבריסל או הפאטנינואר של מאלי בלוזאן.
משנת 2007 עד 2021 פעל ג'יל רומן לחקור וליצור מחול מודרני במטרה לבנות ולפתח רפרטואר לבלט בז'אר. עבודתו של מוריס בז'אר עומדת בלב הרפרטואר הזה, בכוריאוגרפיות עתירות סמלים כגון פולחן האביב, בולרו, "הסימפוניה התשיעית" או "בלט לחיים", אבל ג'יל רומן גם שואף להציג את מגוון הרפרטואר שלו עצמו, "פיאף" או חליל הקסם, לדוגמה. נוסף לתרומותיו של המנהל האמנותי להעשרת הרפרטואר, היו גם כוריאוגרפים נוספים, בהם אלונזו קינג, טוני פאבר, כריסטוף גרסיה, ג'ורג'ו מאדיה, יוקה אוישי וג'וליו ארוצארנה, שתרמו להתפתחותה היצירתית של חהקת בלט בז'אר.
הלהקה שומרת אמונים לייעודה: שימור יצירתו של מוריס בז'אר, תוך קיום מרחב יצירתי.
הערות שוליים

↑  Review על הסרט "על לב ותשוקה"
| --- | --- |
בקרת זהויות :  NLI: 987007568549705171  GND: 5193208-8  ISNI: 0000 0001 2184 8500  LCCN: n88634441  NKC: mub2016934297  VIAF: 150946302   WorldCat (עם VIAF): 150946302
ג'ון אזומי

ג'ון אזומי (ביפנית: 安住 淳; נולד ב-17 בינואר 1962) הוא פוליטיקאי יפני, שר האוצר בממשלת יפן לשעבר, וחבר בבית הנבחרים של יפן מטעם המפלגה הדמוקרטית.
ביוגרפיה

אזומי נולד במחוז מיאגי, והוא בוגר אוניברסיטת ואסדה. לאחר סיום לימודיו עבד אזומי ב-NHK, גוף השידור הציבורי של יפן, מ-1985 ועד 1993. בשנה זו הוא התמודד על מושב בבית הנבחרים בתור עצמאי, אך נכשל. לאחר מכן הצטרף ל"מפלגה החדשה המובילה" והיה שותף לייסוד המפלגה הדמוקרטית ב-1996. בבחירות הכלליות של אותה שנה קיבל אזומי מושב בבית הנבחרים מטעם המפלגה הדמוקרטית, ובספטמבר 2011 התמנה לשר האוצר תחת ראש הממשלה יושיהיקו נודה.
ב-24 בספטמבר 2012 הודיע אזומי שהוא פורש מתפקיד שר האוצר, וזאת על מנת להתמנות לתפקיד סגן המזכיר הכללי של המפלגה הדמוקרטית. ב-1 באוקטובר החליפו קוריקי ג'וג'ימה בתפקיד שר האוצר של יפן.
אות הכפרה והשלום

| --- | --- |

 מדינה:  גרמניה 
 מטה הארגון:  ברלין 
 מייסדים:  לותר קרייסיג 
 חברים:  1,371 (נכון ל־2020) 
 עובדים:  58 (נכון ל־2020), 38 (נכון ל־2015), 59 (נכון ל־2017), 39 (נכון ל־2014), 32 (נכון ל־2011), 45 (נכון ל־2013), 49 (נכון ל־2021) 
 תקופת הפעילות:  1958–הווה (כ־67 שנים) 
 פרסים והוקרה:  פרס שלום וסטפאליה (2016)  פרס מריון סמואל (2001)  מדליית תיאודור הויס (1965)  DZI Seal-of-Approval 
 www.asf-ev.de
 
אות הכפרה והשלום (בגרמנית: Aktion Sühnezeichen Friedensdienste, בר"ת: ASF; באנגלית: Action Reconciliation Service for Peace) הוא ארגון גרמני של מתנדבים, שהוקם לאחר מלחמת העולם השנייה במטרה להתמודד עם עברה של גרמניה בתקופה הנאציונל־סוציאליסטית. הארגון, שהוקם ב-1958, רואה בהתנדבות דרך להתקרבות וחתירה לשלום בין העמים, ברוח החזון של מייסדו, הכומר הפרוטסטנטי לוֹתָאר קרייסיג (Lothar Kreyssig).
הקמה ואידאולוגיה

משימת הארגון היא התנדבות במדינות שנפגעו כתוצאה ממלחמת העולם השנייה ועבודה עם אנשים שסבלו ממעשי המשטר הנאצי. מקימי הארגון קראו לצעירים גרמנים כדי לנסות ולקדם את השלום דרך עבודה התנדבותית במדינות האלה כסימן של פיוס.
במשך השנים נוספו לארגון משימות נוספות. כעת משימת התנדבות בארגון כוללת לימוד ההיסטוריה הגרמנית בהרחבה, נקיטת פעילות נגד גזענות ושנאה ו"יצירת עתיד חיובי עבור כולם".
תוכניות התנדבות

התוכניות ההתנדבותיות בארגון מחולקות לשתי קבוצות: תוכניות קצרות-טווח ותוכניות ארוכות-טווח.
בתוכניות ארוכות-הטווח (שירות לאומי) משתתפים כ-190 מתנדבים מדי שנה הפועלים לתקופה של 12 חודשים עבור שירות לקהילה ופרויקטים חינוכיים במזרח ומערב אירופה ובארצות הברית. תקופת ההתנדבות בישראל היא 18 חודשים.
בתוכניות קצרות-הטווח משתתפים כ-400 מתנדבים מדי שנה לתקופה של 2–3 שבועות במחנות קיץ, אתרי זיכרון, בתי קברות יהודיים ובתוכניות אחרות לתרומה לקהילה.
הארגון שולח מתנדבים לישראל החל משנת 1961, ולקהילות יהודיות בארצות הברית החל משנת 1968. מטה הארגון בישראל הוא בבית בן יהודה בשכונת תלפיות בירושלים.
ראו גם

המאבק להתגבר על העבר
שלט "אות הכפרה והשלום" על בית בן יהודה
סאמי א-סולח

סאמי בן עבד אלרחים א-סולח (בערבית: سامي بن عبد الرحيم الصُّلْح; 7 במאי 1890 - 1968) היה פוליטיקאי לבנוני שכיהן בראש ממשלת לבנון שבע פעמים, לפני ואחרי עצמאותה.
ביוגרפיה

א-סולח נולד בעכו בשנת 1890 למשפחה סונית שמוצאה מצידון. הוא למד משפטים באיסטנבול ובפריז.
במהלך מלחמת העולם הראשונה נעצר על ידי המושל אחמד ג'מאל פאשה בחשד שניסה להפיץ את רעיונות הלאומיות הערבית, והוא גורש לאיסטנבול.
בתום מלחמת העולם הראשונה התגורר חודשים מספר בקהיר, ולאחר מכן עבר לדמשק, שם פגש את האמיר פייסל.
ב-1920 עבר לביירות ועבד במערכת המשפט בלבנון עד להיבחרו לפרלמנט. ב-1936 מונה לתובע הכללי ונשיא בית המשפט לערעורים.
קריירה פוליטית

א-סולח ניסה להתמודד לראשונה לפרלמנט הלבנוני ב-1914, אך לא נבחר. ב-1943 הוא נבחר כנציג של מחוז ביירות בפרלמנט, וכיהן ברציפות עד למותו בשנת 1968.
לאחר שפרש מראשות הממשלה ב-1945 פעל למען הקמת הליגה הערבית והאו"ם.
קריירה פוליטית > תפקידים שמילא > בתקופת נשיאותו של בשארה אל-ח'ורי

ראש ממשלה (מ-27 ביולי 1942 עד 18 במרץ 1943, מ-22 באוגוסט 1945 עד 22 במאי 1946, מ-11 בפברואר 1952 עד 9 בספטמבר 1952).
שר המסחר והתעשייה ושר האוצר והקיום (מ-27 ביולי 1942 עד 18 במרץ 1943)
שר המסחר, התעשייה והאספקה (מ-22 באוגוסט 1945 עד 11 באפריל 1946)
שר הדואר והטלגרף (מ-22 באוגוסט 1945 עד 22 במאי 1946)
שר המשפטים (מ-11 באפריל 1946 עד 22 במאי 1946)
שר הפנים (מ-11 בפברואר 1952 עד 9 בספטמבר 1952)
שר לעבודות ציבוריות (מ-26 באוגוסט 1952 עד 9 בספטמבר 1952)
קריירה פוליטית > תפקידים שמילא > בתקופת נשיאותו של כמיל שמעון

ראש ממשלה (מ-16 בספטמבר 1954 עד 19 בספטמבר 1955, מ-18 בנובמבר 1956 עד 24 בספטמבר 1958)
שר התכנון הציבורי (מ-16 בספטמבר 1954 עד 19 בספטמבר 1955)
שר המשפטים (מ-29 במאי 1955 עד 9 ביולי 1955 ומ-18 בנובמבר 1956 עד 1 במרץ 1957, מ-18 באוגוסט 1957 עד 14 במרץ 1958, מ-11 באוגוסט 1958 עד 24 בספטמבר 1958)
שר ההסברה (מ-18 בנובמבר 1956 עד 18 באוגוסט 1957)
שר הפנים (מ-18 בנובמבר 1956 עד 24 בדצמבר 1958)
שר ההגנה (מ-1 במרץ 1957 עד 18 באוגוסט 1957, מ-22 במאי 1958 עד 24 בדצמבר 1958)
חיים אישיים

א-סולח היה נשוי לבת דודתו בלקיס רידא א-סולח (בערבית: بلقيس رضا الصلح), אחותו של ראש הממשלה ריאד אל-סולח.
במהלך כהונותיו כראש ממשלה ניצל מכמה ניסינות חיסול, ביניהם ב-20 באפריל וב-29 ביולי 1958.
א-סולח דבר צרפתית, ערבית, יוונית וטורקית.
הערות שוליים

↑  سامي بك الصلح, www.mulhak.com (בערבית)
↑  ThemeLooks, Relations by marriage within the political class:-Reconciliations, Alliances and Hostilities, monthlymagazine.com (באנגלית)
↑  وزارة الدفاع الوطني, www.pcm.gov.lb
↑  Knudsen, A. (2010). Acquiescence to Assassinations in Post-Civil War Lebanon? Mediterranean Politics, 15(1), 1–23. https://doi.org/10.1080/13629391003644611
| 0 | 1 | 2 |
| --- | --- | --- |
| הקודם: אחמד דעוכ | ראש ממשלת לבנון 26 ביולי 1942 - 22 במרץ 1943 | הבא: איוב ת'אבת |
| 0 | 1 | 2 |
| --- | --- | --- |
| הקודם: עבד אלחמיד כראמי | ראש ממשלת לבנון 23 באוגוסט 1945 - 22 במאי 1946 | הבא: סעדי אלמנלה |
| 0 | 1 | 2 |
| --- | --- | --- |
| הקודם: עבדאללה עארף אל-יאפי | ראש ממשלת לבנון 11 בפברואר 1952 - 9 בספטמבר 1952 | הבא: נאט'ם אלעכארי (זמני) |
| 0 | 1 | 2 |
| --- | --- | --- |
| הקודם: עבדאללה עארף אל-יאפי | ראש ממשלת לבנון 16 בספטמבר 1954 - 19 בספטמבר 1955 | הבא: רשיד כראמי |
| 0 | 1 | 2 |
| --- | --- | --- |
| הקודם: עבדאללה עארף אל-יאפי | ראש ממשלת לבנון 18 בנובמבר 1956 - 20 בספטמבר 1958 | הבא: ח'ליל אל-חיברי |
| --- | --- |
בקרת זהויות :  NLI: 987008870384505171  GND: 132958104  ISNI: 0000 0001 1701 8870  LCCN: no2003099164  SNAC: w6cn780r  VIAF: 121780613   WorldCat (עם VIAF): 121780613
אינטראקטיב ברוקרס

| --- | --- |


 נתונים כלליים
 בורסה:  IEX Market (IBKR) 
 תקופת הפעילות:  1994–הווה (כ־31 שנים) 
 מיקום המטה:  גריניץ' 
 ענפי תעשייה:  שירותים פיננסיים 
  
 www.interactivebrokers.com
 
אינטראקטיב ברוקרס (באנגלית: Interactive Brokers; בקיצור IB או IBKR) היא תאגיד רב-לאומי אמריקאי שבסיסו בקונטיקט המפעיל את פלטפורמת המסחר האלקטרונית (אנ') הגדולה ביותר בארצות הברית. בשנת 2023 עיבדה הפלטפורמה בממוצע 3 מיליון עסקאות ליום מסחר.[דרוש מקור]
אינטראקטיב ברוקרס הוא הברוקר הגדול ביותר בשוק המט"ח והוא אחד מהפריים ברוקראז' (אנ') הגדולים בעולם.[דרוש מקור] החברה מספקת שירותי ברוקראז' בעסקאות על מניות, אופציות, חוזים עתידיים, עסקאות להחלפת חוזים עתידיים בנכס פיזי (אנ'), אופציות על חוזים עתידיים, אג"ח, קרנות נאמנות, מטבעות, מטבעות קריפטוגרפיים, חוזי הפרשים, נגזרים וחוזי מסחר על אירועים כמו צפי לתוצאות הבחירות.[דרוש מקור]
התאגיד מציע גישה ישירה לשוק (אנ') ושירותי סליקה. הוא פועל ב-34 מדינות ו-27 מטבעות, יש לו 2.6 מיליון לקוחות מוסדיים ופרטיים והון עצמי כולל של 426 מיליארד דולר (נכון ל-31 בדצמבר 2023).[דרוש מקור] בנוסף למטה הראשי שלה, לחברה יש משרדים במרכזים פיננסיים גדולים ברחבי העולם. יותר ממחצית מלקוחות החברה מתגוררים מחוץ לארצות הברית.[דרוש מקור]
החברה נוסדה על ידי תומאס פטרפי (אנ') שמשמש כיו"ר החברה. כ-23.5% מהחברה מוחזק על ידי ציבור.[דרוש מקור] אינטראקטיב ברוקרס מדורגת במקום ה-473 בדירוג החברות של כתב העת פורצ'ן.
קנסות

באוגוסט 2018 נקנסה החברה ב-5.5 מיליון דולר על האשמות שהיא הפרה את הכללים הפדרליים בנושא מכירה בחסר.[דרוש מקור] באוגוסט 2020 היא נקנסה ב-38 מיליון דולר על אי פעולה נגד הלבנת הון, ואי דיווח על עסקאות חשודות.
בישראל

לאינטראקטיב ברוקרס יש ממשק בעברית באתר ובאפליקציה, וקיים חשבון בנק בסניף הישראלי של סיטיבנק אליו ניתן להפקיד בשקלים.[דרוש מקור]
בעקבות רגולציה ישראלית, לא מתאפשר ללקוחות ישראלים לסחור בבורסה לניירות ערך בתל אביב.
חברת MEXEM הקפריסאית, העוסקת בתיווך והנגשת מסחר, מנהלת סניף ישראלי בשם "אינטראקטיב ישראל" המאפשר חדר מסחר ושירות לקוחות בעברית מעל הממשק של אינטראקטיב ברוקרס, תמורת עמלות נוספות על העמלות של הברוקר.
הערות שוליים

↑  Golovtchenko, Victor (19 באפריל 2016). "Exclusive: Q1 US Retail Traders Profitability Falls, Accounts on the Rise". Finance Magnates. {{cite news}}:  (עזרה)
↑  "Interactive Brokers Group". Fortune.
↑  Tokar, Dylan (10 באוגוסט 2020). "Interactive Brokers to Pay $38 Million Over Anti-Money Laundering Claims". The Wall Street Journal. {{cite news}}:  (עזרה)
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
בית הספר לבלט אמריקאי

| --- | --- |
אין תמונה חופשית
 ballet school
 תקופת הפעילות:  1934–הווה (כ־91 שנים) 
 מייסדים:  ג'ורג' בלנצ'ין, לינקולן קרסטיין, אדוארד ורבורג 
 מיקום
 מדינה:  ארצות הברית ארצות הברית
 קואורדינטות:  40°46′27″N 73°59′03″W﻿ / ﻿40.774166666667°N 73.984166666667°W﻿ / 40.774166666667; -73.984166666667
 www.sab.org
 he
 
בית הספר לבלט אמריקאי (באנגלית: School of American Ballet הוא בית הספר שליד ניו יורק סיטי בלט, להקת בלט היושבת במרכז לינקולן לאמנויות הבמה בניו יורק. בית הספר מאמן תלמידים מגיל שש, עם הכשרה לעיסוק מקצועי בבלט לתלמידים בגיל 11–18. בוגרי בית הספר מתקבלים ללהקות בלט מן השורה הראשונה ברחבי העולם, ובארצות הברית לניו יורק סיטי בלט, תיאטרון הבלט האמריקאי, בוסטון בלט, סן פרנסיסקו בלט, מיאמי סיטי בלט, פסיפיק נורת'ווסט בלט ויוסטון בלט.
היסטוריה

מייסדי בית הספר, בשנת 1934, היו הכוריאוגרף הרוסי-גאורגי ז'ורז' בלנשין, הפילנתרופים לינקולן קירשטיין ואדוארד ורבורג.
הערות שוליים

↑  סוכנות ג'ואיש טלגרפיק, אדוארד ורבורג משתוקק לתת משמעות לחיים באמצעות אמנות 19 בנובמבר 1933
| --- | --- |
בקרת זהויות :  NLI: 987007313213405171  BIBSYS: 2037144  BnF: cb177861074 (data)  GND: 4747069-0  ISNI: 0000 0001 2216 2156  LCCN: n85012731  LNB: 000184688  NLA: 35883679  Trove: 1130124  VIAF: 125546615   WorldCat (עם VIAF): 125546615
רינגוודיט

| --- | --- |

 תכונות המינרל
 הרכב כימי:  (Mg,Fe2+)2(SiO4)
 צבע:  כחול עמוק, אדום, סגלגל, או ללא צבע ((Mg2(SiO4 טהור)
 שקיפות:  שקוף למחצה
רִינְגְווּדַיְט (באנגלית: Ringwoodite) הוא פולימורף לחץ גבוה של אוליבין, בעל מבנה ספינל. הוא יציב בטמפרטורות ולחץ גבוהים בעומק מעטפת כדור הארץ (בין 450 ל-650 ק"מ מתחת לפני הקרקע).
הרינגוודיט ידוע ביכולתו להכיל מים במבנה הגבישי שלו, המים המוכלים בגביש אינם נמצאים בו כנוזל אלא כהידרוקסיד (אטום חמצן ואטום מימן קשורים).
המינרל נקרא על שמו של הגאולוג האוסטרלי טד רינגווד (1993-1930) אשר צפה כי המינרל אמור להימצא בכמויות גדולות במעטפת כדור הארץ.
רינגוודיט זוהה לראשונה במטאוריט טנהאם בשנת 1969. טנהאם הוא חלק ממטאוריט גדול שנפל בשנת 1879 בטנהאם שבמערב קווינסלנד.
עד לשנת 2014 נצפה המינרל רק במטאוריטים או בייצור עצמאי במעבדות מחקר, ולא היה ידוע על הימצאותו בכדור הארץ. ב-2014 נמצא המינרל באורח מקרי בתוך יהלום שנכרה ממכרה יהלומים במאטו גרוסו שבברזיל, בגילוי זה הכיל המינרל כ-1.5% מים.
תפוצה

פרק זה לוקה בחסר. אנא תרמו לוויקיפדיה ו.
במטאוריטים, רינגוודיט מתרחש בעורקיקות של נמס-הלם מרוווה החותך את המטריצה ומחליף אוליבין שנוצר כנראה במהלך מטמורפזית הלם .  בחלק הפנימי של כדור הארץ, אוליבין מופיע במעטפת העליונה בעומקים של פחות מ-410 בערך. ק"מ, ו-ringwoodite משוער
בדרך כלל מאמינים שהאי-רציפות בעומק של 520 ק"מ נגרמת על ידי מעבר של פולימורף אוליבין וואדסלייט (בטא-פאזה) לרינגוודיט (פאזה גמא), בעוד שאי-רציפות בעומק של 660 ק"מ על ידי טרנספורמציה פאזה של רינגוודיט (פאזה גמא). ) לפרובסקיט סיליקט בתוספת מגנזיווסטיט . להיות קיים באזור המעבר מ-520 ל-660 בערך עומק ק"מ. אי רציפות בפעילות סייסמית בסביבות 410 ק"מ, 520 ק"מ, וב-660 עומק ק"מ יוחס לשינויי פאזה הכוללים אוליבין והפולימורפים שלו. ש להסיק כי רינגוודיט בחצי התחתון של אזור המעבר ממלא תפקיד מרכזי בדינמיקה של המעטפת, והתכונות הפלסטיות של רינגוודיט נחשבות קריטיות בקביעת זרימת החומר בחלק זה של המעטפת. היכולת של רינגוודיט לשלב הידרוקסיד חשובה בגלל השפעתו על הריאולוגיה
רינגוודיט סונתז בתנאים המתאימים לאזור המעבר, המכיל עד 2.6 אחוזי משקל מים.  .  מכיוון שאזור המעבר בין המעטפת העליונה והתחתונה של כדור הארץ עוזר לשלוט בקנה המידה של מסה והעברת חום ברחבי כדור הארץ, נוכחות המים באזור זה, בין אם גלובלית ובין אם מקומית, עשויה להשפיע באופן משמעותי על ריאולוגיה של המעטפת ולכן על זרימת המעטפת.  באזורי ההפחתה, שדה היציבות של הרינגוודיט מארח רמות גבוהות של סיסמיות.
יהלום "אולטרה-עמוק" (כזה שעלה מעומק גדול) שנמצא בג'וינה שבמערב ברזיל הכיל הכללה של רינגוודיט - באותה תקופה הדגימה הידועה היחידה ממקור יבשתי טבעי - ובכך סיפק עדות לכמויות משמעותיות של מים כידרוקסיד ב מעטפת כדור הארץ.     אבן החן, באורך של כ-5 מ"מ,  הועלתה בהתפרצות דיאטרית .  תכלית הרינגוודיט קטנה מכדי לראות בעין בלתי מזוינת.  מאוחר יותר נמצא יהלום שני כזה.
מאגר המעטפת יכול להכיל בערך פי שלושה יותר מים, בצורה של הידרוקסיד הכלול בתוך מבנה הגבישים הוואדלייט והרינגוודיט, מאשר האוקיינוסים של כדור הארץ גם יחד.
תכונות כימיות ופיסיקליות

פרק זה לוקה בחסר. אנא תרמו לוויקיפדיה ו.
תכונות כימיות ופיסיקליות > הרכב כימי

לרינגוודיט יש מבנה ספינל, במערכת הגבישים האיזומטרית עם קבוצת החלל Fd 3 מ' (או F 4 3 מ'  ). בקנה מידה אטומי, מגנזיום וסיליקון נמצאים בתיאום אוקטהדרלי וטטרהדרלי עם חמצן, בהתאמה. לקשרי Si-O ו-Mg-O יש אופי יוני וקוולנטי מעורב.  פרמטר התא ליחידה מעוקבת הוא 8.063 Å עבור Mg 2 SiO 4 ו-8.234 טהור Å עבור Fe 2 SiO 4 טהור.
הרכבים של Ringwoodite נעים בין Mg 2 SiO 4 טהור ל Fe 2 SiO 4 בניסויים סינתזה. רינגוודיט יכול לשלב עד 2.6 אחוזים לפי משקל H 2 O.
רינגוודיט סינטטי:  לצורך ניסויים, רינגוודיט הידרוס סונתז על ידי ערבוב אבקות של פורסטריט ( Mg2SiO4 ), ברוסיט ( Mg(OH)2 ), וסיליקה ( SiO2 ) כדי לתת את הרכב היסודות הסופי הרצוי. לשים את זה תחת לחץ של 20 ג'יגה-פסקל ב [convert: bug, ask for help] במשך שלוש או ארבע שעות הופך את זה לרינגוודיט, שאותו ניתן לקרר ולהוריד לחץ.